CE ESTE UNIUNEA EUROPEANĂ?

Uniunea Europeană este o cea mai mare comunitate economică şi politică internaţională a 25 State Europene, formată cu scopul asigurării păcii, stabilităţii şi prosperităţii cetăţenilor acestora, în cadrul unui proces continuu de integrare bazat pe scopuri economice, politice şi sociale comune.

Scopurile principale ale Uniunii Europene au fost consacrate în Actul Unic European (1987), Tratatul Uniunii Europene (Tratatul de la Maastricht - 1992), Tratatul de la Amsterdam (1997) şi Tratatul de la Nice (2000).
Principale scopuri declarate ale Uniunii Europene:

· promovarea progresului economic şi social
· confirmarea identităţii UE la nivel internaţional 

· introducerea cetăţeniei Uniunii 
· menţinerea şi dezvoltarea Uniunii ca o regiune a libertăţii, securităţii şi justiţiei, în care se asigură circulaţia liberă a persoanelor 
· menţinerea acquis-ului comunitar în întregime şi consolidarea acestuia
Deviza Uniunii este „Unitate în diversitate”

Imnul european – „Oda Bucuriei”, preludiul celei de-a patra părţi a Simfoniei a IX-a de Ludwig van Beethoven.
Instituţiile de bază ale Uniunii Europene sînt: Consiliul Uniunii Europene (plus Consiliul European), Parlamentul European şi Comisia Europeană. Fiecare are un Preşedinte cu roluri şi funcţii specifice.
Principalele realizări ale procesului de integrare: crearea unui spaţiu intern fără frontiere, consolidarea integrării economice şi sociale, crearea unei uniuni vamale şi monetare (adoptată de către 12 din 25 state), punerea bazelor unei politici externe şi de securitate comune şi introducerea cetăţeniei europene. Crearea pieţei unice pentru circa 370 de mln de europene a asigurat libera circulaţie a persoanelor, mărfurilor, capitalului şi serviciilor. 

Membru al Uniunii Europene poate să devină orice stat european, care respectă principiile democratice: „principiul libertăţii, democraţiei, respectării drepturilor şi libertăţilor fundamentale ale omului, şi supremaţia legii” (art. 6, art. 49 ale Tratatului Uniunii Europene).

Activităţile Uniunii Europene acoperă toate domeniile de politică de la ocrotirea sănătăţii şi economie la afaceri externe şi apărare, totuşi puterea de intervenţie a UE depinde de puterile ce-i sunt transferate de către statele membre. 
În cadrul Uniunii Europene sînt elaborate politici comune în următoarele domenii: agricultura (inclusiv piscicultura), telecomunicaţiile, transport, energetică şi protecţia mediului înconjurător.

